**PROJEKTOVÝ ZÁMER**

**manažérsky výstup I-02**

**podľa vyhlášky MIRRI č. 401/2023 Z. z.**

|  |  |
| --- | --- |
| Povinná osoba | Slovenská poľovnícka komora |
| Názov projektu | Zefektívnenie a rozšírenie štatistického informačného systému Slovenskej poľovníckej komory a zrýchlenie prenosu informačných tokov systémových opatrení štátnej správy |
| Zodpovedná osoba za projekt |  |
| Realizátor projektu | Slovenská poľovnícka komora |
| Vlastník projektu | Slovenská poľovnícka komora |

**Schvaľovanie dokumentu**

|  |  |  |  |  |  |
| --- | --- | --- | --- | --- | --- |
| Položka | Meno a priezvisko | Organizácia | Pracovná pozícia | Dátum | Podpis  (alebo elektronický súhlas) |
| Vypracoval |  | Slovenská poľovnícka komora |  |  |  |

# História DOKUMENTU

|  |  |  |  |
| --- | --- | --- | --- |
| Verzia | Dátum | Zmeny | Meno |
| 1.1 | 13.11.2024 | Vytvorenie dokumentu a zapracovanie pripomienok |  |
|  |  |  |  |
|  |  |  |  |

# ÚČEL DOKUMENTU, SKRATKY (KONVENCIE) A DEFINÍCIE

Tento dokument je manažérskym produktom P/I-01 Projektový zámer podľa vyhlášky 401/2023 Z.z. o riadení projektov, s cieľom realizácie projektu zefektívnenia a rozšírenia štatistického informačného systému Slovenskej poľovníckej komory a zrýchlenie prenosu informačných tokov systémových opatrení štátnej správy.

Dokument je určený na rozpracovanie informácií o príprave projektu. Súhrnne opisuje rozsah, ciele a motiváciu na realizáciu projektu, návrh merateľných ukazovateľov, opis požadovaných projektových výstupov, opis obmedzení, predpokladov, tolerancií a návrh organizačného zabezpečenia projektu. Súčasťou dokumentu je funkčná špecifikácia, ktorá v štruktúrovanej forme opisuje funkčné požiadavky, opis podporovaných procesov a požadovanej funkcionality. Prílohou dokumentu je zoznam rizík a závislostí, ktorý obsahuje identifikáciu a analýzu hlavných rizík a závislostí projektu, a to najmä technologické, bezpečnostné, organizačné, personálne, finančné a riziká identifikujúce súlad s legislatívou.

## Použité skratky a pojmy

|  |  |
| --- | --- |
| SKRATKA/POJEM | POPIS |
| CBA | Cost benefit analýza |
| CSRÚ | Centrálna správa referenčných údajov |
| eDESK | Elektronická komunikačná schránka |
| GUI | Vizuálne komponenty |
| HW | Hardware |
| IKT | Informačné a komunikačné technológie |
| IS | Informačný systém |
| ISVS | Centrálny metainformačný systém verejnej správy |
| IT | Informačné technológie |
| KPI | Kľúčový ukazovateľ výkonnosti |
| MCA | Multikriteriálna analýza |
| MOU | Moje údaje |
| NBU | Národný bezpečnostný úrad |
| NLC | Národné lesnícke centrum |
| OPK | Obvodná poľovnícka komora |
| PL | Poľovnícky lístok |
| PR | Poľovnícky revír |
| SLA | Dohoda o úrovni poskytovaných služieb |
| SPK | Slovenská poľovnícka komora |
| SPZ | Slovenský poľovnícky zväz |
| SW | Software |
| ŠIS | Štatistický informačný systém |
| ŠIS SPK | Štatistický informačný systém Slovenskej poľovníckej komory |
| ÚPVS | Ústredný portál verejnej správy |
| UX | Používateľské rozhranie |
| Z. z. | Zbierka zákonov |
| Z. z. o ITVS | Zbierka zákonov o informačných technológiách verejnej správy |

V dokumente sú použité nasledovné štandardizované notácie a modelovacie jazyky:

|  |  |  |  |
| --- | --- | --- | --- |
| **Jazyk/notácia** | **Verzia** | **Popis** | **Použitie** |
| ArchiMate® | 3.0 | Otvorený grafický modelovací jazyk podľa technického štandardu globálneho konzorcia The Open Group | Opis vrstiev architektúry |
| BPMN | 2.0 | Notácia Business Process Model and Notation (BPMN), podľa štandardu Object Management Group (OMG), ISO 19510 | Grafická reprezentácia biznis procesov |
| UML | 2.5 | ISO 19505 | Logický dátový model |

# DEFINOVANIE PROJEKTU

## Manažérske zhrnutie

Slovenská poľovnícka komora v súčasnosti využíva Štatistický informačný systém SPK, ktorý je dôležitým nástrojom na podporu organizácie a regulácie poľovníctva na Slovensku. Tento systém zahŕňa viacero modulov a funkcií, ktoré zjednodušujú administratívne procesy a zlepšujú efektívne riadenie poľovníckych aktivít. Z dôvodu zlepšovania prístupu k ŠIS SPK a používateľskej spokojnosti pri práci s ním stojí aj SPK pred výzvami modernizácie poskytovaných služieb, prístupových kanálov a takisto pri rozširovaní existujúcich funkcionalít tohto systému.

Cieľom projektu je modernizovať Štatistický informačný systém Slovenskej poľovníckej komory, zvýšiť úroveň elektronizácie už existujúcich služieb a zaviesť nové koncové služby, ktoré budú prínosom pri zjednodušení agendy SPK.

Jedným z hlavných problémov súčasného ŠIS SPK je obmedzený prístup k údajom, ktoré SPK eviduje o svojich členoch. Modernizáciou už existujúcej mobilnej aplikácie by bolo možné každému členovi SPK v rámci aplikácie zobraziť jeho údaje, ktoré sú o ňom v ŠIS SPK evidované. Prostredníctvom tejto modernizovanej aplikácie by bolo takisto poľovníkovi umožnené požiadať o vydanie poľovného lístka pred koncom jeho platnosti bez nutnosti absolvovať tento proces v podobe papierových tlačív. Napojením ŠIS SPK na IS CSRÚ by bolo takisto možné zabezpečiť aktualizáciu údajov daného poľovníka v rámci ŠIS pri rôznych životných situáciách, ako napr. zmena bydliska, sobáš, úmrtie..

Ďalšia oblasť modernizácie ŠIS SPK sa týka používateľa ktorý pristupuje do aplikácie v roli poľovného hospodára. ŠIS by bolo možné rozšíriť o agendu nahlasovania zrazenej zvery, uhynutej zvery, voľne pobehujúcich psov v revíri, zastrelených psov v revíri. Poľovný hospodár má zo zákona povinnosť obhliadnuť a odstrániť zrazenú zver. Nahlasovanie nájdenej uhynutej zveri v rámci revíru prostredníctvom aplikácie by bolo nápomocné aj ako jeden z nástrojov boja proti africkému moru ošípaných.

V súčasnosti vo väčšine agendy SPK absentuje elektronický podaj tlačív. Modernizácia papierovej agendy vykonávanej prostredníctvom ŠIS by znížila administratívnu záťaž a zrýchlila spracovanie dokumentov a žiadostí ako aj celý proces. Pomalá digitálna transformácia a nízka efektivita sú spojené s potrebou osobného kontaktu pri administratívnych úkonoch, čo predlžuje celý proces a zvyšuje náklady na strane klienta a takisto úradníka.

Na základe vyššie uvedeného, budú v rámci projektu modernizácie ŠIS SPK realizované nasledovné úpravy a doplnenia IS a jeho služieb a funkcionalít:

* Poskytovanie vybraných údajov(objektov evidencie) do IS CSRÚ – Moje údaje
* Rozvoj ŠIS SPK o funkčné požiadavky v prípade poskytovania údajov do IS MOU
* Zavedenie monitoringu dátovej kvality, prevencie vzniku nekvality a zvyšovania kvality evidovaných údajov
* Zvýšenie úrovne elektronizácie vybraných koncových služieb
* Zavedenie nových koncových služieb
* Doplnenie rozhraní ŠIS SPK pre potreby zabezpečenia súladu projektu s cieľmi a obsahom prioritných životných situácií
  + ŽS6 – Presťahovanie
  + ŽS15 – Uzavretie manželstva
  + ŽS16 – Úmrtie a dedičské konanie
* Úprava ŠIS SPK vzhľadom na súlad so zákonom č. 305/2013 Z.z. a č. 95/2019 Z.z. a ich podzákonných predpisov a vyhlášok

## Motivácia a rozsah projektu

### Rozsah projektu

Rozsah projektu je určený a popísaný podrobnejšie v kapitolách Požadované výstupy (Produkt projektu) a Náhľad architektúry. Zároveň ho definuje katalóg požiadaviek, ktorý je súčasťou CBA.

### Motivácia

Obrázok, na ktorom je text, diagram, snímka obrazovky, rad

Automaticky generovaný popis

## Zainteresované strany/Stakeholderi

|  |  |  |  |  |
| --- | --- | --- | --- | --- |
| ID | AKTÉR / STAKEHOLDER | SUBJEKT  (názov / skratka) | ROLA  (vlastník procesu/ vlastník dát/zákazník/ užívateľ …. člen tímu atď.) | Informačný systém  (MetaIS kód a názov ISVS) |
| 1. | Slovenská poľovnícka komora | SPK | Vlastník, prevádzkovateľ ŠIS SPK | isvs\_14862 |
| 2. | Obvodná poľovnícka komora | OPK | Užívateľ ŠIS SPK | isvs\_14862 |
| 3. | Občan/Podnikateľ | Poľovník | Užívateľ ŠIS SPK | isvs\_14862 |
| 4. | Občan/Podnikateľ/ | Poľovný hospodár | Užívateľ ŠIS SPK | isvs\_14862 |
| 5. | Slovenský poľovnícky zväz | SPZ | Užívateľ ŠIS SPK | isvs\_14862 |
| 6. | Národné lesnícke centrum | NLC | Užívateľ ŠIS SPK | isvs\_14862 |
| 7. | Občan/Podnikateľ | Verejnosť | Konzument publikovaných informácií | isvs\_14862 |
| 8. | Administrátor | Administrátor | Správca ŠIS SPK | isvs\_14862 |
| 9. | Ministerstvo investícií, regionálneho rozvoja a informatizácie SR | MIRRI | Poskytovateľ služieb centrálnej platformy integrácie údajov | isvs\_5836 IS CSRU |

### Aktivity zainteresovaných strán

**Slovenská poľovnícka komora**

Gestor a formálny vlastník projektu, zabezpečí implementáciu. Bude prevádzkovať a spravovať. Bude prideľovať role a používateľské oprávnenie, bude zodpovedať za publikovaný obsah.

**Obvodná poľovnícka komora**

Užívateľ ŠIS SPK, bude napĺňať ŠIS SPK údajmi, ktoré má povinnosť vykazovať voči SPK.

**Poľovník**

Užívateľ ŠIS SPK, bude využívať funkcionalitu ŠIS SPK prostredníctvom webovej aplikácie doreviru.sk a mobilnej aplikácie a to za účelom evidencie v elektronickej knihe návštev poľovného revíru a kontroly svojich údajov v evidencii poľovných lístkov.

**Poľovný hospodár**

Užívateľ ŠIS SPK, bude využívať funkcionalitu ŠIS SPK prostredníctvom webovej aplikácie doreviru.sk a mobilnej aplikácie a to za účelom evidencie údajov v knihe návštev poľovného revíru, evidencie poľovných lístkov, evidencie agendy poľovného hospodára (vykazovanie, evidencia a prideľovanie značiek, evidencia posed a ostatných zariadení v PR, editácia mapy a hraníc PR....)

**Slovenský poľovnícky zväz**

Užívateľ ŠIS SPK, bude využívať funkcionalitu ŠIS SPK prostredníctvom webovej aplikácie doreviru.sk a mobilnej aplikácie a to za účelom read only prístupu k údajom o poľovných lístkoch

**Národné lesnícke centrum**

Konzument štatistických informácií z ŠIS SPK

**Verejnosť**

Používateľ, ktorý bez prihlásenia bude vedieť využívať všetky prezentačné a obsahové funkcie nevyžadujúce prihlásenie a takisto bude pristupovať k informáciám na portáloch: predajdiviny.sk, zivaluka.sk a polovnickakomora.sk

**Administrátor**

Používateľ, ktorý sa bude vedieť prihlásiť do informačného systému pod svojou rolou za účelom správy ŠIS SPK, prideľovania rolí a oprávnení a ostatných obslužných aktivít

## Ciele projektu

|  |  |  |  |
| --- | --- | --- | --- |
| ID | Názov cieľa | Názov strategického cieľa | Spôsob realizácie strategického cieľa |
| 1 | Modernizácia a doplnenie webovej aplikácie SPK | Modernizácia ŠIS SPK | ... |
| 2 | Modernizácia a doplnenie mobilnej aplikácie SPK | Modernizácia ŠIS SPK | ... |

## Merateľné ukazovatele (KPI)

|  |  |  |  |  |  |  |  |
| --- | --- | --- | --- | --- | --- | --- | --- |
| ID | Názov strategického cieľa | Názov ukazovateľa (KPI) | Popis ukazovateľa | Merná jednotka | AS IS merateľné hodnoty (aktuálne) | TO BE  Merateľné hodnoty (cieľové hodnoty) | Spôsob ich merania |
| 1 | Modernizácia ŠIS SPK | Počet podaných elektronických žiadostí o vydanie PL novými uchádzačmi | Modernizovaný ŠIS SPK bude obsahovať funkcionalitu elektronického podaja žiadosti o vydanie PL novými uchádzačmi | Počet/rok | 0 | 10 | Na konci projektu sa zhodnotí či bol dosiahnutý určený cieľ |
| 2 | Počet podaných elektronických žiadostí o vydanie nového PL s končiacou platnosťou | Modernizovaný ŠIS SPK bude obsahovať funkcionalitu elektronického podaja žiadosti o vydanie PL s končiacou platnosťou | Počet/rok | 0 | 50 | Na konci projektu sa zhodnotí či bol dosiahnutý určený cieľ |
| 3 | Počet elektronicky nahlásených úhynov poľovníckemu hospodárovi | Modernizovaný ŠIS SPK bude obsahovať funkcionalitu nahlasovania úhynov poľovníckemu hospodárovi | Počet/rok | 0 | 100 | Na konci projektu sa zhodnotí či bol dosiahnutý určený cieľ |
| 4 | Počet automatizovaných zmien v údajoch držiteľa PL | Modernizovaný ŠIS SPK bude obsahovať funkcionalitu automatizovaných zmien v údajoch držiteľa PL v prípade konkrétnych životných situácií | Počet/rok | 0 | 100 | Na konci projektu sa zhodnotí či bol dosiahnutý určený cieľ |

## Špecifikácia potrieb koncového používateľa

|  |  |
| --- | --- |
| **Cieľová skupina** | **Potreby** |
| SPK | Zvýšenie úrovne elektronizácie poskytovaných služieb, zavedenie nových služieb, digitalizácie papierovej agendy, zvýšenie kvality evidovaných údajov, zníženie administratívnej záťaže, zefektívnenie reportingu voči NLC, zefektívnenie reportingu voči SPZ, rozšírenie mobilnej aplikácie |
| OPK | Digitalizácia papierovej agendy, zefektívnenie reportingu voči SPK, zefektívnenie reportingu voči NLC, zefektívnenie reportingu voči SPZ, zníženie administratívnej záťaže, zvýšenie kvality evidovaných údajov |
| Poľovník | Zlepšenie prístupnosti k  údajom, zníženie administratívnej záťaže, digitalizácia papierovej agendy |
| Poľovný hospodár | Zlepšenie prístupnosti k  údajom, zníženie administratívnej záťaže, digitalizácia papierovej agendy, zefektívnenie reportingu voči SPK, OPK, NLC, SPZ |
| SPZ | Zlepšenie prístupnosti k  údajom, zníženie administratívnej záťaže, digitalizácia papierovej agendy |
| NLC | Zlepšenie prístupnosti k  údajom, zníženie administratívnej záťaže, digitalizácia papierovej agendy |
| Verejnosť | Zlepšenie prístupnosti k  údajom |

### Definícia elektronických služieb

|  |  |  |
| --- | --- | --- |
| **Elektronická služba** | **Definícia elektronickej služby** | **Cieľová skupina** |
| Zmena v údajoch držiteľa poľovného lístka | Služba zabezpečuje automatizovanú zmenu v údajoch držiteľa PL v prípade životných situácií ako: zmena bydliska, uzavretie manželstva. | * Poľovník * Poľovný hospodár * SPK * OPK |
| Vyradenie z evidencie držiteľov poľovných lístkov | Služba zabezpečuje automatizovanú zmenu v údajoch držiteľa PL v prípadne úmrtia. | * Poľovník * Poľovný hospodár * SPK * OPK |
| Žiadosť o vydanie nového PL | Služba zabezpečuje elektronickú žiadosť o vydanie nového PL | * Poľovník * Poľovný hospodár * SPK * OPK |
| Zaevidovanie vydaného poľovného lístka držiteľovi | Služba zabezpečuje zaevidovanie vydaného poľovného lístka držiteľovi. | * Poľovník * Poľovný hospodár * SPK * OPK |
| Prihlásenie kandidáta na kurz | Služba zabezpečuje vyplnenie, podaj a spracovanie elektronickej prihlášky kandidáta na držiteľa poľovného lístka na kurz. | * Poľovník * Poľovný hospodár * SPK * OPK |
| Evidencia v zázname o príprave uchádzača | Služba zabezpečuje evidenciu potrebných náležitostí teoretickej prípravy na splnenie podmienok prípravy kandidáta na držiteľa PL. | * Poľovník * Poľovný hospodár * SPK * OPK |
| Evidencia absolvovania praktickej prípravy kandidáta | Služba zabezpečuje evidenciu potrebných náležitostí praktickej prípravy na splnenie podmienok prípravy kandidáta na držiteľa PL. | * Poľovník * Poľovný hospodár * SPK * OPK |
| Evidencia absolvovania streleckej prípravy | Služba zabezpečuje evidenciu potrebných náležitostí streleckej prípravy na splnenie podmienok prípravy kandidáta na držiteľa PL. | * Poľovník * Poľovný hospodár * SPK * OPK |
| Prihlásenie na záverečnú skúšku z poľovníctva | Služba zabezpečuje prihlásenie kandidáta na držiteľa PL na skúšku po splnení všetkých požadovaných náležitostí. | * Poľovník * Poľovný hospodár * SPK * OPK |
| Vystavenie vysvedčenia z poľovníckych skúšok | Služba zabezpečuje vystavenie vysvedčenia z poľovných skúšok po úspešnom absolvovaní. | * Poľovník * Poľovný hospodár * SPK * OPK |
| Nahlasovanie výskytu uhynutej zveri | Služba zabezpečuje nahlasovanie nájdenej uhynutej zveri poľovnému hospodárovi | * Poľovník * Poľovný hospodár * Verejnosť |

## Riziká a závislosti

Zoznam rizík a závislostí je uvedený v osobitnom dokumente, ktorý je prílohou tohto projektového zámeru. Zoznam bude aktualizovaný počas celej doby realizácie projektu.

## Stanovenie alternatív v biznisovej vrstve architektúry

Na základe motivačných faktorov a stanovených cieľov projektu a v rámci úvodnej analýzy boli stanovené tri možné alternatívy projektu:

* **Alternatíva 1** – Zachovanie súčasného stavu
* **Alternatíva 2** – Rozvoj existujúceho ŠIS SPK
* **Alternatíva 3** – Vybudovanie nového ŠIS SPK

|  |  |
| --- | --- |
| ***Alternatíva*** | ***Stručný popis alternatívy*** |
| Alternatíva 1 | **Zachovanie súčasného stavu**  Táto alternatíva znamená zachovanie súčasného stavu. Pri tejto alternatíve nebude zvýšená úroveň elektronizácie služieb a nebudú definované nové elektronické služby. Definované ciele by zostali nenaplnené. |
| Alternatíva 2 | **Využitie existujúceho IS a jeho rozšírenie**  Táto alternatíva počíta s úpravou existujúceho ŠIS SPK. Informačný systém rozšírený o definované funkcionality, ktoré by boli priamo určené na zvýšenú úroveň elektronizácie, automatizáciu administratívnych procesov a optimalizáciu užívateľského rozhrania, čo by viedlo k výraznému zlepšeniu kvality služieb poskytovaných SPK a splnenie vymedzených cieľov. |
| Alternatíva 3 | **Vybudovanie nového IS**  Táto alternatíva počíta s vybudovaním nového informačného systému, ktorý bude obsahovať všetky potrebné funkcionality, čo by zaistilo splnenie cieľov. |

## Multikriteriálna analýza

Výber alternatív prebieha na úrovni biznis vrstvy prostredníctvom MCA zostavenej na základe kapitoly Motivácia, ktorá obsahuje:

* ciele stakeholderov,
* biznis požiadavky stakeholderov,
* obmedzenia pre dosiahnutie uvedených cieľov

### Ciele stakeholderov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KRITÉRIUM** | **ZDÔVODNENIE KRIÉRIA** | **SPK** | **OPK** | **Poľovník** | **Poľovný hospodár** | **SPZ** | **NLC** | **Verejnosť** |
| Modernizácia a doplnenie mobilnej aplikácie SPK | Je potrebná modernizácia mobilnej aplikácie SPK z dôvodu zvyšovania úrovne elektronizácie existujúcich služieb a zavedenia nových elektronických služieb | *X* | *X* | *X* | *X* |  |  | *X* |
| Modernizácia a doplnenie webovej aplikácie SPK | Je potrebná modernizácia webovej aplikácie SPK z dôvodu zvyšovania úrovne elektronizácie existujúcich služieb a zavedenia nových elektronických služieb | *X* | *X* | *X* | *X* |  |  |  |

### Biznis požiadavky stakeholderov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KRITÉRIUM** | **ZDÔVODNENIE KRIÉRIA** | **SPK** | **OPK** | **Poľovník** | **Poľovný hospodár** | **SPZ** | **NLC** | **Verejnosť** |
| Zlepšenie prístupu k mojim údajom | Modernizovaný ŠIS SPK musí zjednodušiť prístupnosť mojich údajov jednotlivým používateľom | *X* | *X* | *X* | *X* |  |  |  |
| Elektronizácia papierového podania žiadostí | V rámci modernizácie ŠIS SPK je potrebná elektronizácia vybraných agiend z dôvodu zvýšenia úrovne digitalizácie a zvýšenia časovej úspory pri procese podania žiadosti | *X* | *X* | *X* | *X* |  |  | *X* |
| Aktualizácia mojich údajov integráciou na IS CSRÚ | Súčasťou modernizácie ŠIS SPK je aj integrácia na IS CSRÚ. Týmto bude zabezpečená zvýšená kvalita evidovaných údajov a automatizované pritekanie zmien údajov používateľov v prípade niektorých životných situácií (zmena bydliska, zmena priezviska, atď.). Integráciou na ÚPVS bude takisto zabezpečené podávanie žiadostí prostredníctvom formulárov na slovensko.sk a ich podpisovanie. | *X* | *X* | *X* | *X* |  |  |  |
| Elektronizácia agendy poľovného hospodára | V rámci modernizácie ŠIS SPK je plánovaná digitalizácia vybranej agendy poľovného hospodára, najmä zavedením nových elektronických služieb dostupných aj prostredníctvom mobilnej aplikácie. | *X* | *X* |  | *X* |  | *X* |  |

### Obmedzenia pre dosiahnutie uvedených cieľov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KRITÉRIUM** | **ZDÔVODNENIE KRIÉRIA** | **SPK** | **OPK** | **Poľovník** | **Poľovný hospodár** | **SPZ** | **NLC** | **Verejnosť** |
| Súlad s legislatívou | Projekt musí byť v súlade s platnou legislatívou | *X* | *X* | *X* | *X* |  |  | *X* |
| Bezpečnosť | Projekt musí byť v súlade s platnou legislatívou v oblasti bezpečnosti | *X* | *X* |  |  |  | *X* | *X* |
| Minimalizácia dopadov pri nasadení nového riešenia | V rámci implementácie projektu musia byť minimalizované dopady na súčasných používateľov a migráciu existujúcich dát | *X* | *X* | *X* | *X* | *X* | *X* | *X* |

### Multikriteriálna analýza – porovnanie alternatív

|  |  |  |  |  |  |  |
| --- | --- | --- | --- | --- | --- | --- |
| **Zoznam kritérií** | **Alt**  **1** | **Spôsob**  **dosiahnutia** | **Alt 2** | **Spôsob**  **dosiahnutia** | **Alt 3** | **Spôsob**  **dosiahnutia** |
| Modernizácia a doplnenie mobilnej aplikácie SPK | Nie | Zachovaním súčasného stavu nebude dosiahnutá modernizácia ŠIS SPK a elektronizácia vybraných služieb | Áno | Využitím existujúceho IS a jeho rozšírením bude dosiahnutá modernizácia ŠIS SPK a elektronizácia vybraných služieb | Áno | Vybudovaním nového IS bude dosiahnutá modernizácia ŠIS SPK a elektronizácia vybraných služieb |
| Modernizácia a doplnenie webovej aplikácie SPK | Nie | Zachovaním súčasného stavu nebude dosiahnutá modernizácia ŠIS SPK a elektronizácia vybraných služieb | Áno | Využitím existujúceho IS a jeho rozšírením bude dosiahnutá modernizácia ŠIS SPK a elektronizácia vybraných služieb | Áno | Vybudovaním nového IS bude dosiahnutá modernizácia ŠIS SPK a elektronizácia vybraných služieb |
| Zlepšenie prístupu k mojim údajom | Nie | Zachovaním súčasného stavu sa nezlepší prístup používateľov k svojim údajom | Áno | Využitím existujúceho IS a jeho rozšírením bude dosiahnuté zlepšenie prístupu používateľov k svojím údajom. | Áno | Vybudovaním nového IS bude dosiahnuté zlepšenie prístupu používateľov k svojím údajom. |
| Elektronizácia papierového podania žiadostí | Nie | Zachovaním súčasného stavu nebude dosiahnutá elektronizácia papierového podaja a žiadosti budú naďalej podávané v papierovej forme | Áno | Využitím existujúceho IS a jeho rozšírením bude dosiahnutá elektronizácia papierového podaja a žiadosti budú podávané v elektronickej forme. | Áno | Vybudovaním nového IS bude dosiahnutá elektronizácia papierového podaja a žiadosti budú podávané v elektronickej forme. |
| Aktualizácia mojich údajov integráciou na IS CSRÚ | Nie | Zachovaním súčasného stavu nebudú konzumované údaje prostredníctvom integrácie na CSRÚ a bude nutná ich manuálna úprava. | Áno | Využitím existujúceho IS a jeho rozšírením bude zabezpečená konzumácia údajov prostredníctvom integrácie na CSRÚ a nebude nutná ich manuálna úprava. | Áno | Vybudovaním nového IS bude zabezpečená konzumácia údajov prostredníctvom integrácie na CSRÚ a nebude nutná ich manuálna úprava. |
| Elektronizácia agendy poľovného hospodára | Nie | Zachovaním súčasného stavu ostane agenda poľovného hospodára naďalej v papierovej podobe, čím sa nezníži administratívna záťaž. | Áno | Využitím existujúceho IS a jeho rozšírením bude zabezpečená digitalizácia agendy poľovného hospodára čím sa zníži administratívna záťaž. | Áno | Vybudovaním nového IS bude zabezpečená digitalizácia agendy poľovného hospodára čím sa zníži administratívna záťaž. |
| Súlad s legislatívou | Áno | Súčasný IS je v súlade s platnou legislatívou | Áno | Využitím existujúceho IS a jeho rozšírením bude zabezpečený súlad s platnou legislatívou | Áno | Vybudovaním nového IS bude zabezpečený súlad s platnou legislatívou |
| Bezpečnosť | Áno | Súčasný IS je v súlade s platnou legislatívou v oblasti bezpečnosti | Áno | Využitím existujúceho IS a jeho rozšírením bude zabezpečený súlad s platnou legislatívou v oblasti bezpečnosti | Áno | Vybudovaním nového IS bude zabezpečený súlad s platnou legislatívou v oblasti bezpečnosti |
| Minimalizácia dopadov pri nasadení nového riešenia | Áno | Zachovaním súčasného stavu nevznikne dopad pri nasadzovaní nového riešenia | Áno | Využitím existujúceho riešenia IS a jeho rozšírením nevzniknú dopady na súčasných používateľov a migráciu existujúcich dát | Nie | V rámci nasadzovania nového IS by bolo potrebné migrovať existujúce dáta a súčasných používateľov |

Za účelom výberu najvhodnejšej alternatívy sa použilo bodové hodnotenie na základe vyššie uvedených kritérií a spôsobu dosiahnutia plnenia týchto kritérií. Za splnenie kritéria bol príslušnej alternatíve pridelený jeden bod, za čiastočné splnenie a za nesplnenie nula bodov.

Tabuľka vyhodnotenia alternatív z hľadiska plnenia zadefinovaných kritérií

|  |  |  |  |  |
| --- | --- | --- | --- | --- |
| **Zoznam kritérií** | **KO kritérium** | **Alt 1** | **Alt 2** | **Alt 3** |
| Modernizácia a doplnenie mobilnej aplikácie SPK | Nie | 0 | 1 | 1 |
| Modernizácia a doplnenie webovej aplikácie SPK | Nie | 0 | 1 | 1 |
| Zlepšenie prístupu k mojim údajom | Nie | 0 | 1 | 1 |
| Elektronizácia papierového podania žiadostí | Nie | 0 | 1 | 1 |
| Aktualizácia mojich údajov integráciou na IS CSRÚ | Nie | 0 | 1 | 1 |
| Elektronizácia agendy poľovného hospodára | Nie | 0 | 1 | 1 |
| Súlad s legislatívou | Áno | 1 | 1 | 1 |
| Bezpečnosť | Áno | 1 | 1 | 1 |
| Minimalizácia dopadov pri nasadení nového riešenia | Áno | 1 | 1 | 0 |
| Spolu |  | **3** | **9** | **8** |

Na základe výsledku multikriteriálnej analýzy vyšla ako preferovaná Alternatíva č.2, pričom pri posudzovaní KO kritérií vyšla alternatíva č. 2 ako jediná, ktorá ich všetky spĺňa.

## Stanovenie alternatív v aplikačnej vrstve architektúry

|  |  |
| --- | --- |
| ***Alternatíva*** | ***Stručný popis alternatívy*** |
| Alternatíva 1 | **Zachovanie súčasného stavu**  Táto alternatíva znamená zachovanie súčasného stavu. Pri tejto alternatíve nebude zvýšená úroveň elektronizácie služieb, nebudú definované nové aplikačné služby a nebude vybudovaná integrácia na IS CSRÚ. Definované ciele by zostali nenaplnené. |
| Alternatíva 2 | **Využitie existujúceho IS a jeho rozšírenie**  Táto alternatíva počíta s úpravou existujúceho ŠIS SPK. Informačný systém rozšírený o definované funkcionality, ktoré by boli priamo určené na zvýšenú úroveň elektronizácie, automatizáciu administratívnych procesov a optimalizáciu užívateľského rozhrania, čo by viedlo k výraznému zlepšeniu kvality služieb poskytovaných SPK a splnenie vymedzených cieľov. |
| Alternatíva 3 | **Vybudovanie nového IS**  Táto alternatíva počíta s vybudovaním nového informačného systému, ktorý bude obsahovať všetky potrebné funkcionality, čo by zaistilo splnenie cieľov. |

Nakoľko na základe výsledku multikriteriálnej analýzy biznisovej vrstvy vyšla alternatíva č.2 ako preferovaná, stanovenie alternatív pomocou aplikačnej vrstvy nebolo relevantné.

## Stanovenie alternatív v technologickej vrstve architektúry

|  |  |
| --- | --- |
| ***Alternatíva*** | ***Stručný popis alternatívy*** |
| Alternatíva 1 | **Zachovanie súčasného stavu**  IS je v súčasnosti prevádzkovaný v rámci infraštruktúry SPK |
| Alternatíva 2 | **Využitie existujúceho IS a ich rozšírenie**  IS je v súčasnosti prevádzkovaný v rámci infraštruktúry SPK |
| Alternatíva 3 | **Vybudovanie nového IS**  Nový IS bude prevádzkovaný v rámci infraštruktúry SPK |

Nakoľko na základe výsledku multikriteriálnej analýzy biznisovej vrstvy vyšla alternatíva č.2 ako preferovaná, stanovenie alternatív pomocou technologickej vrstvy nebolo relevantné.

# POŽADOVANÉ VÝSTUPY (PRODUKT PROJEKTU)

Po zhodnotení alternatív a vyhodnotenia na základe kritérií bude výstupom projektu modernizácia ŠIS SPK, ktorá pozostáva z viacerých modulov a aplikácií. IS bude integrovaný na už existujúce systémy a systémy ktorých vybudovanie sa predpokladá v dobe implementácie IS.

Realizácia projektu bude prebiehať vo viacerých etapách:

* Analýza a dizajn
* Implementácia
* Testovanie
* Nasadenie a migrácia
* Post-implementačná podpora

V nasledujúcej tabuľke sú definované jednotlivé výstupy projektu:

|  |  |
| --- | --- |
| **Etapy** | **Požadované výstupy** |
| Realizačná fáza | Realizačná fáza projektu začína vytvorením manažérskeho produktu R-01 Projektový iniciálny dokument (PID) a jeho schválením zo strany riadiaceho výboru, ktorý zrozumiteľným spôsobom spája kľúčové informácie potrebné na plánovanie a kontrolu riadenia projektu, sledovanie a vyhodnotenie kvality manažérskych produktov a špecializovaných produktov projektu, určenie akceptačných kritérií, určenie pravidiel riadenia zmien v projekte, určenie spôsobu evidovania a prioritizovania požiadaviek na zmenu, riadenie a komunikáciu v projekte.  PID bude obsahovať:   * Rozsah a ciele projektu * Výstupy projektu (manažérske / špecializované) * Prístup k realizácii projektu * Organizácia a štandardy pre riadenie projektu * Komunikačný plán a postupy eskalácie * Projektový plán (harmonogram / rozpočet / míľniky) * Pravidlá pre riadenie rizík a závislostí * Pravidlá pre riadenie kvality a požiadavky na kvalitu výstupov * Pravidlá pre riadenie konfigurácie * Pravidlá pre riadenie zmien * Pravidlá a mechanizmus prechodu na iné dodávateľa * Pravidlá akceptácie, odovzdania a správy zdrojových kódov * Pravidlá pre správu, aktualizáciu a udržiavanie licencií * Pravidlá pre finančné riadenie * Pravidlá pre publicitu a informovanosť * Akceptačné kritériá * Šablóny a vzorové dokumenty |
| Analýza a dizajn | Bude vypracovaný Detailný návrh riešenia systému. Zámerom aktivity je ukázať, ako bude systém realizovaný v implementačnej fáze.  V rámci etapy budú vypracované nasledovné výstupy:  **Detailný návrh riešenia**   * Mapovanie a analýza funkčných požiadaviek - detailný návrh riešenia * Požiadavky na vizuálne komponenty (GUI)   1. Vytvorenie informačnej architektúry a mapovanie používateľskej cesty   2. Vytvorenie prototypu používateľského rozhrania viacerými iteráciami * Požiadavky na nevizuálne komponenty (OpenAPI) * Mapovanie a analýza technických požiadaviek - detailný návrh riešenia * BC/CBA – odôvodnenie projektu – aktualizované   **Plán testov**   * Opis produktu a jeho komponentov * Štruktúrovaný opis úrovní testovania celého riešenia a jeho komponentov * Organizácia testov a personálne zabezpečenie * Typy a druhy testov celého riešenia a jeho komponentov   1. Testovacie prípady   2. Testovacie prostredie   3. Testovacie dáta   4. Testovacie záznamy a protokoly * Klasifikácia chýb * Manažment riadenia chýb a opráv * Monitoring a reporting testovania * Spôsoby vyhodnotenia výsledkov testovania   Pri tejto fáze projektu sa ráta s intenzívnou súčinnosťou objednávateľa a to hlavne v nasledujúcich oblastiach:   * stretnutia na poskytnutie spresňujúcich informácii o existujúcom stave a jeho nedokonalostí, * konzultačné a validačné stretnutia, * zabezpečenie formálnych ako aj obsahových a výkonných vstupov z tretích strán vo vzťahu k súčasnému stavu. |
| Implementácia | V rámci tejto etapy budú vyvinuté jednotlivé funkčné celky IS podľa špecifikácie vypracovanej v etape „Analýza a dizajn“.  V rámci etapy implementácia budú realizované najmä nasledovné činnosti:   * vypracovanie a dodávka aplikačného programového vybavenia a jeho komponentov (implementácia funkcionality jednotlivých funkčných celkov IS podľa odsúhlasených analytických dokumentov), * interné testovanie s testovacími dátami vyhotovenými uchádzačom, * inštalácia a konfigurácia aplikačného programového vybavenia do testovacej prevádzky, * implementácia rozhraní s externými informačnými systémami, * implementácia bezpečnostných mechanizmov, * vyhotovenie technickej a prevádzkovej dokumentácie   Implementácia bude realizovaná podľa princípov štandardizovanej metodiky vývoja IS, ktorá je v súlade s medzinárodnými normami, schválenej Koncepcie rozvoja informačných systémov. Systém, jeho komponenty a aplikácie budú vybudované v zmysle zákona č. 95/2019 Z. z. o ITVS a o zmene a doplnení niektorých zákonov v znení neskorších predpisov, zákona č. 305/2013 Z. z. (zákon o e-Governmente), Vyhláškou č. 546/2021 Z. z. Ministerstva investícií, regionálneho rozvoja a informatizácie Slovenskej republiky z 10. decembra 2021, ktorou sa mení a dopĺňa vyhláška Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy a ďalšími súvisiacimi právnymi predpismi. |
| Testovanie | V rámci tejto činnosti bude otestovaná funkčnosť vyvinutého riešenia IS. Úlohou aktivity je najmä preveriť interakciu a správnosť integrácie komponentov softvéru, preveriť, že všetky požiadavky boli správne implementované, identifikovať chyby a zaistiť ich odstránenie pred nasadením systému. V rámci testovania budú realizované najmä nasledovné činnosti:   * testovanie systému podľa testovacích scenárov * funkčné testovanie FAT * integračné testovanie * záťažové a výkonnostné testovanie * bezpečnostné testovanie * používateľské testy funkčného používateľského rozhrania UX * užívateľské akceptačné testovanie UAT * vyhotovenie protokolov z priebehu testovania   Realizácia aktivity bude ukončená akceptačným protokolom. |
| Nasadenie a migrácia | V rámci tejto činnosti bude systém nasadený do produkčného prostredia. Aktivita zahŕňa tiež pilotnú prevádzku systému a realizáciu školení používateľov na prácu so systémom.  V rámci nasadenia IS budú realizované najmä nasledovné činnosti:   * Inštalácia finálnej verzie aplikačného softvéru do produkčnej prevádzky * Naplnenie potrebných údajov o používateľoch do evidencie prístupov, nastavenie prístupových práv, vygenerovanie prístupových hesiel * Realizácia školení užívateľov * Vytvorenie používateľskej dokumentácie * Sprevádzkovanie pracoviska podpory * Riešenie potenciálnych problémov prostredníctvom pracoviska podpory Obstarávateľa a nastavenie komunikácie s týmto pracoviskom   Pred spustením produkčnej prevádzky sa vykoná pilotná prevádzka. Pilotná prevádzka predstavuje plné overenie požadovanej funkčnosti koncovým používateľom bezprostredne pred nasadením produkčného systému. Slúži na overenie plnej funkcionality a procesov s ňou súvisiacimi, umožňuje koncovému používateľovi vyskúšať si „na ostro“ prácu s aplikáciou, upozorniť ešte na možné chyby, v prípade chyby korigovať funkčnosť a tým aj znižovať riziko navýšenia prácnosti po nasadení. Pilotná prevádzka bude končiť vyhodnotením pilotnej prevádzky a v prípade potreby prijatím potrebných opatrení.  Realizácia aktivity bude ukončená finálnym akceptačným protokolom. |
| Post-implementačná podpora | V zmysle zmluvy o SLA s dodávateľom |
| Dokumentácia | V rámci projektu bude odovzdaná nasledovná dokumentácia:   * Aplikačná príručka * Používateľská príručka * Inštalačná príručka a pokyny na inštaláciu (úvodnú/opakovanú) * Konfiguračná príručka a pokyny pre diagnostiku * Integračná príručka * Prevádzkový opis a pokyny pre servis a údržbu * Pokyny pre obnovu v prípade výpadku alebo havárie (Havarijný plán) * Bezpečnostný projekt |

# NÁHĽAD ARCHITEKTÚRY

Náhľad architektúry mapuje požadovaný stav TO-BE architektúry. Pre účely projektu boli zmapované požiadavky z pohľadu:

* Biznis
* Aplikačného
* Technologického
* Procesného

Tieto požiadavky boli pretransformované do zmapovania jednotlivých vrstiev pomocou notácie Archimate.

## Biznis architektúra

Obrázok, na ktorom je text, diagram, snímka obrazovky, plán

Automaticky generovaný popis

V rámci rozvoja biznis architektúry v TO BE stave je plánovaný rozvoj nasledovných funkcionalít:

* Agenda – Kniha návštev poľovného revíru
* Agenda – Poľovné lístky
* Agenda – Poľovný hospodár

Rozvíjané funkcionality budú dostupné prostredníctvom mobilnej aplikácie a takisto prostredníctvom webového rozhrania. Rozvoj funkcionalít zvýši úroveň elektronizácie poskytovaných služieb, zabezpečí zavedenie nových služieb, digitalizáciu papierovej agendy a zvýšenie kvality evidovaných údajov. Zvýšením úrovne elektronizácie vybraných služieb a pridaním nových koncových služieb sa zvýši používateľský komfort, zefektívnia sa činnosti a zároveň bude zabezpečené dodržanie princípu 1x a dosť pri údajoch jednotlivých používateľov.

## Aplikačná architektúra

Obrázok, na ktorom je text, snímka obrazovky, diagram, vývoj

Automaticky generovaný popis

V rámci rozvoja aplikačnej architektúry v TO BE stave je plánovaný rozvoj nasledovných modulov:

* Elektronická kniha návštev poľovného revíru
* Poľovné lístky
* Poľovný hospodár
* Skúšky
* Mobilná aplikácia

V rámci rozvoja bude takisto implementovaná integrácia na ÚPVS – IS CSRÚ a eID. Konzumáciou údajov z IS CSRÚ bude zabezpečená zvýšená kvalita evidovaných údajov a automatizované pritekanie zmien údajov používateľov v prípade niektorých životných situácií (zmena bydliska, zmena priezviska, atď.). Integráciou na ÚPVS bude takisto zabezpečené podávanie žiadostí prostredníctvom formulárov na slovensko.sk a ich podpisovanie.

## Technologická architektúra

Obrázok, na ktorom je text, snímka obrazovky, diagram, štvorec

Automaticky generovaný popis

V rámci technologickej vrstvy architektúry nie sú plánované zmeny na infraštruktúre. ŠIS SPK je postavený na opensource platforme iDempiere, pričom sú doňho dopracované custom komponenty pre potreby Slovenskej poľovníckej komory.

# LEGISLATÍVA

## Základné právne normy

* Zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov, vrátane jeho vykonávacích predpisov
* Vyhláška č. 401/2023 Z. z. o riadení projektov, pre projekt Centralizácia údajov cestných mostov a lávok.
* Vyhláška č. 85/2020 Z. z. Úradu podpredsedu vlády Slovenskej republiky pre investície a informatizáciu o riadení projektov
* Vyhláška č. 545/2021 Z. z. Ministerstva investícií, regionálneho rozvoja a informatizácie Slovenskej republiky, ktorou sa mení a dopĺňa vyhláška Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov
* Vyhláška č. 78/2020 Z. z. Úradu podpredsedu vlády Slovenskej republiky pre investície a informatizáciu o štandardoch pre informačné technológie verejnej správy
* Vyhláška č. 546/2021 Z. z. Ministerstva investícií, regionálneho rozvoja a informatizácie Slovenskej republiky, ktorou sa mení a dopĺňa vyhláška č. 78/2020 Z. z. Úradu podpredsedu vlády Slovenskej republiky pre investície a informatizáciu o štandardoch pre informačné technológie verejnej správy
* Vyhláška č. 547/2021 Zz (UX/IDSK) ministerstva investícií, regionálneho rozvoja a informatizácie Slovenskej republiky o elektronizácii agendy verejnej správy
* Vyhláška č. 179/2020 Z. z. Úradu podpredsedu vlády Slovenskej republiky pre investície a informatizáciu, ktorou sa ustanovuje spôsob kategorizácie a obsah bezpečnostných opatrení informačných technológií verejnej správy
* Vyhláška č. 438/2019 Z.z. o výkone ustanovení zákona o e-Governmente (eDesk modul)
* Vyhláška č. 331/2018 Z.z. o zaručenej konverzii
* Vyhláška č. 547/2021 Z. z. Ministerstva investícií, regionálneho rozvoja a informatizácie Slovenskej republiky o elektronizácii agendy verejnej správy
* Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, vrátane jeho vykonávacích predpisov
* Zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov, vrátane jeho vykonávacích predpisov
* Zákon č. 177/2018 Z.z. proti byrokracii a o niektorých opatreniach na znižovanie administratívnej záťaže využívaním ISVS
* Zákon č. 351/2011 Z.z. o elektronických komunikáciách (ochrana súkromia a osobných údajov, ochrana sietí a zariadení)
* Zákon č. 45/2011 Z.z. o Kritickej infraštruktúre
* Zákon č. 272/2016 Z.z. o dôveryhodných službách (elektronický podpis) a o dôveryhodných službách pre elektronické transakcie na vnútornom trhum (EiDAS)
* Trestný zákon č. 300/2005 Z.z. (trestné činy páchané pomocou elektronických prostriedkov a v elektronickom prostredí)

## Koncepcie, princípy a metodiky

* Národná koncepcia informatizácie verejnej správy, dostupné na internetovej stránke: https://www.mirri.gov.sk/wp-content/uploads/2021/12/Narodna-koncepcia-informatizacie-verejnej-spravy-2021.pdf
* Uznesenie vlády č. 286/2019 k Povinnosti prednostne pristupovať k platným a účinným centrálnym IKT zmluvám, dostupné na internetovej stránke: https://rokovania.gov.sk/RVL/Resolution/17768/1
* Základné princípy realizácie IT projektov financovaných z verejných zdrojov a zdrojov EÚ („5 princípov“) (vyplýva z uznesenia vlády č. 654/2020, platí pre Orgány riadenia podľa § 5 ods. 2 zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov), dostupné na internetovej stránke: https://www.mirri.gov.sk/wp-content/uploads/2021/05/Metodicke-usmernenie-009417-2021-oSBAA-1-v4-1.pdf
* Informatizácia 2.0 revízia výdavkov, dostupné na internetovej stránke: https://www.mfsr.sk/files/archiv/39/Informatizacia2.0\_reviziavydavkov\_20200320.pdf
* Jednotný dizajn manuál elektronických služieb a webových sídiel, dostupné na internetovej stránke: https://idsk.gov.sk/
* Metodické usmernenie MIRRI SR č. 8297/2021/oPOHIT zo dňa 10. 2. 2021 na monitorovanie využívania služieb verejnej správy, služieb vo verejnom záujme a verejných služieb (platí pre Orgány riadenia podľa § 5 ods. 2 písm. a), b) a d) zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov), dostupné na internetovej stránke: https://metais.vicepremier.gov.sk/help
* Hodnotenie MF SR : nad 1 milión EUR s DPH na základe uznesenia vlády SR 649/2020 úloha C.5 a C.6, platí pre kapitoly štátneho rozpočtu a organizácie v riadiacej pôsobnosti kapitoly, dostupné na internetovej stránke: https://rokovania.gov.sk/RVL/Resolution/18792/1
* Hodnotenie MF SR : nad 10 miliónov EUR s DPH na základe § 19a zákona č. 523/2004 Z. z. o rozpočtových pravidlách verejnej správy, platí pre subjekty verejnej správy okrem obce, VÚC a nimi zriadené RPO okrem výnimiek ( + nariadenie vlády 174/2019 o podmienkach vypracovania štúdie uskutočniteľnosti investície a štúdie uskutočniteľnosti koncesie ), dostupné na internetovej stránke: https://www.slov-lex.sk/pravne-predpisy/SK/ZZ/2019/174/20200101.html
* Systém implementácie POO, dostupné na internetovej stránke: https://www.planobnovy.sk/realizacia/dokumenty/
* Uznesenie vlády k SIPOO, dostupné na internetovej stránke: https://rokovania.gov.sk/RVL/Material/26756/1
* Metodická príručka k informačných technológiám v Pláne obnovy a odolnosti SR, dostupné na internetovej stránke: https://www.planobnovy.sk/site/assets/files/1299/metodicka\_prirucka\_it\_vpoo.pdf
* Metodické usmernenie nariadeniu (GDPR) k spracúvaniu osobných údajov (prostredníctvom web stránok) v súlade s požiadavkami Nariadenia Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov
* Metodika Používateľské princípy pre návrh a rozvoj elektronických služieb verejnej správy
* Metodika optimalizácie procesov verejnej správy (najmä postupovať podľa bodu 3.5 b) pri vytváraní Procesnej analýzy) a v súlade s Metodikou optimalizácie procesov – konvenciami modelovania (aktualizovať diagramy životných situácií a karty životných situácií vedených na MVSR, ak Dielo ovplyvní výkon procesov životnej situácie)
* Koncepcia nákupu IT vo verejnej správe (v kontexte rokovania o licenčných právach k zdrojovému kódu) dostupná na webovej stránke: https://sp.vicepremier.gov.sk/verejne-obstaravanie-IKT/Verejn/2019\_05\_16\_Koncepcia\_nakupu\_IT\_s%20prilohami\_schvalene\_znenie.pdf
* Metodické umernenie o postupe zaraďovania referenčných údajov do zoznamu referenčných údajov vo väzbe na referenčné registre (č. 3639/2019/oDK-1)
* Metodika Používateľské princípy pre návrh a rozvoj elektronických služieb verejnej správy
* Metodický pokyn ÚPVII č. 514/2017-313 z 10.1.2017 na aktualizáciu obsahu centrálneho metainformačného systému verejnej správy povinnými osobami v znení neskorších predpisov
* Metodický pokyn UPVII č. 3425/2019/oPK-1 na rozpočtovanie nákupu IT v rámci medzirezortného programu 0EK Informačné technológie financované zo štátneho rozpočtu
* Metodické usmernenie č. 1/2019 k zálohovaniu údajov v databázach domén, registrátorov a kontaktov súvisiacich so správou domén najvyššej úrovne
* Metodika pre Systematické zabezpečenie organizácií verejnej správy v oblasti informačnej bezpečnosti (CSIRT)
* Vyhláška NBU č. 166/2018 Z.z., o podrobnostiach o technickom, technologickom a personálnom vybavení jednotky pre riešenie kybernetických bezpečnostných incidentov
* Vyhláška NBU č. 164/2018 Z.z., ktorou sa určujú identifikačné kritériá prevádzkovanej služby (kritériá základnej služby)
* Vyhláška NBU č. 362/2018 Z.z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení
* Vyhláška NBU č. 436/2019 Z.z., o audite kybernetickej bezpečnosti a znalostnom štandarde audítora

## Ostatné právne normy a metodické usmernenia

* Zákon č. 274/2009 Z. z. o poľovníctve
* Vyhláška Ministerstva pôdohospodárstva SR č. 344/2009 Z. z.
* Zákon č. 543/2002 Z. z. o ochrane prírody a krajiny
* Zákon č. 190/2003 Z. z. o strelných zbraniach a strelive
* Vyhlášky Ministerstva životného prostredia SR o chránených územiach a druhoch

# ROZPOČET A PRÍNOSY

## Sumarizácia nákladov

Obrázok, na ktorom je text, snímka obrazovky, číslo, písmo

Automaticky generovaný popis

## Prínosy

Hlavné prínosy projektu sú nasledovné:

* Digitalizácia agendy evidencie kandidátov na držiteľa PL
* Zvýšenie úrovne elektronizácie služieb pri zmene v údajoch držiteľa PL
* Zvýšenie úrovne elektronizácie služieb pri vyradení z evidencie držiteľov PL
* Digitalizácia žiadosti o vydanie nového PL
* Digitalizácia žiadosti o predĺženie platnosti končiaceho PL
* Digitalizácia agendy nahlasovania výskytu uhynutej zveri

Spôsob naplnenia hodnotiacich kritérií výzvy:

* Poskytovanie vybraných údajov(objektov evidencie) do IS CSRÚ – Moje údaje
* Rozvoj ŠIS SPK o funkčné požiadavky v prípade poskytovania údajov do IS MOU
* Zavedenie monitoringu dátovej kvality, prevencie vzniku nekvality a zvyšovania kvality evidovaných údajov
* Zvýšenie úrovne elektronizácie vybraných koncových služieb
* Zavedenie nových koncových služieb
* Doplnenie rozhraní ŠIS SPK pre potreby zabezpečenia súladu projektu s cieľmi a obsahom prioritných životných situácií
  + ŽS6 – Presťahovanie
  + ŽS15 – Uzavretie manželstva
  + ŽS16 – Úmrtie a dedičské konanie
* Úprava ŠIS SPK vzhľadom na súlad so zákonom č. 305/2013 Z.z. a č. 95/2019 Z.z. a ich podzákonných predpisov a vyhlášok

# HARMONOGRAM JEDNOTLIVÝCH FÁZ PROJEKTU

|  |  |  |  |  |
| --- | --- | --- | --- | --- |
| **ID** | **FÁZA/AKTIVITA** | **ZAČIATOK**  **(odhad termínu)** | **KONIEC**  **(odhad termínu)** | **POZNÁMKA** |
| 1. | Prípravná fáza | 31.08.2024 | 30.09.2024 |  |
| 2. | Iniciačná fáza | 01.10.2024 | 29.11.2024 |  |
| 3. | Realizačná fáza | T | T+12 mesiacov |  |
| 3a | Analýza a Dizajn | T | T+2 mesiace |  |
| 3b | Implementácia | T+2 mesiace | T+9 mesiacov |  |
| 3c | Testovanie | T+9 mesiacov | T+11 mesiacov |  |
| 3d | Nasadenie | T+11 mesiacov | T+12 mesiacov |  |
| 4. | Dokončovacia fáza | T+12 mesiacov | T+12 mesiacov |  |

# PROJEKTOVÝ TÍM

Interný projektový tím pre fázu vypracovania dokumentov v zmysle požiadaviek MIRRI je zložený z nasledujúcich pracovných pozícií:

* Procesný analytik / konzultant – 1 pozícia
* IT špecialista / architekt – 1 pozícia
* Projektový manažér projektu – 1 pozícia

Zároveň sa zostavuje sa Riadiaci výbor (RV), v minimálnom zložení:

* Predseda RV
* Zástupca vlastníkov procesov objednávateľa
* Zástupca kľúčových používateľov objednávateľa
* Zástupca dodávateľa (dopĺňa sa až po VO / voliteľný člen)

Pre potreby realizácie projektu bude zriadený projektový tím objednávateľa v nasledovnom rozsahu:

* Kľúčový používateľ,
* Vlastník procesov
* IT analytik
* Dátový špecialista

Participácia na jednotlivých aktivitách, ako aj rozsah prác je uvedený v CBA projektu. V nasledujúcej tabuľke sú uvedené pracovné pozície a stručný popis ich náplne:

|  |  |  |
| --- | --- | --- |
| **Fáza projektu** | **Pracovný pozícia** | **Náplň práce** |
| Prípravná a iniciačná fáza | Procesný analytik / konzultant | Má na starosti vypracovanie dokumentácie z pohľadu procesov a zabezpečenia všetkých potrebných náležitostí podľa vyhlášky 401/2023 Z.z. |
| IT špecialita / architekt | Má na starosti definovanie architektonického konceptu riešenia a definovanie IKT požiadaviek na riešenie |
| Projektový manažér projektu | Zabezpečuje koordináciu prípravy projektu vo väzbe na ostatné procesy ako sú príprava výzvy a pod. |
| Realizačná fáza projektu | Kľúčový používateľ | Poskytuje odbornú súčinnosť pri definovaní požiadaviek na systém pre oblasť agendy, ktorú má zverenú |
| Vlastník procesov | Poskytuje odbornú súčinnosť pri definovaní požiadaviek na zabezpečenie jednotlivých procesov |
| IT analytik | Zabezpečuje informácie potrebné pre definovanie IKT požiadaviek v jednotlivých fázach projektu. |
| Dátový špecialista | Zabezpečuje dátové vstupy a koordinuje projekt z pohľadu všetkých vstupných a výstupných dátových potrieb. |

# ODKAZY

# PRÍLOHY